96 
sikkert kan have to Roersker til sin Baad. Fiere end to Koner 
kjendes der intet Exempel paa. Det lastes, naar nogen paa samme 
Tid er gift med to Søstre, ligesom ogsaa, at en Mand, der er 
gift med en Pige, gaaer hen og gifter sig med dennes Moder. 
Dog er der nogle, der gjøre det, og vi kjende Exempler paa 
begge disse Tilfælde. 
Skjønt der for hver 100 Mandfolk findes 114 Fruentimmer, 
ere saa godt som alle Fruentimmer gifte. Vi kjende kun eet 
Exempel paa en ældre ugift Pige, som dog havde et Par Born. 
Det ansees ikke for nogen Skam, at en ugift Pige faaer Børn, 
men derimod bebrejdes det en fuldvoxen, gift Kone, naar hun 
ikke kan faa Bern. Vi ville anslaa Antallet af levende Børn, 
som hver Kvinde faaer, til 3 à 4, dog er 7 à 9 Børn ikke nogen 
Sjeldenhed, og vi kjende flere Exempler paa Tvillinger. 
Selve Giftermaalet skeer uden Ceremoni. En ung Mand 
maa undertiden betale Faderen med en Harpun eller lignende 
for at faa hans smukke Datter tilægte, ligesom omvendt gode 
Fangere betales af Fædrene for at tage deres Døttre tilægte. 
Pigen er nødt til at gifte sig, naar Faderen vil have det; hun 
lader vel ofte, som om hun nødig vil det, skjønt hun alligevel 
ikke har noget derimod, og tages derfor gjerne med Magt. Det 
hændes ikke sjeldent, at en Mand røver eller bortfører en anden 
Mands. Kone, undertiden efter Opfordring af hendes Familie, 
for at hun kan faa en bedre Forsørger. Jeg skal nævne Exempel 
paa en Bortførelse. Da Papik, en anseet, dygtig Fanger, fik 
Lyst til Patuak's unge Kone, rejste han til Stedet, hvor Patuak 
med Kone opholdt sig, og tog en tom Kajak med sig. Han 
gik op, hentede Konen ud af Teltet uden videre Ceremonier og 
førte hende til Stranden, hvor han lod hende stige i den tomme 
Kajak og roede afsted med hende. Patuak, der er yngre end 
Papik, og ikke kan magle sig med denne i Dygtighed og 
Kræfter, maatte finde sig i Tabet af Konen. 
Mændene behandle i Almindelighed deres Koner godt, og 
det er sædvanligt at se Ægtefolk kjærtegne hinanden, Især 
